《寄沈时仲》
宋代·李洪

论交肺腑独深知，手札勤渠慰我思。
郭泰垫巾频念旧，休文减带最能诗。
常怀胜集无三友，坐想高谈彼一时。
明月扁舟过苕霅，苹汀重理钓鱼丝。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。